కుమార్ శైలేంద్ర

కుమార్ శైలేంద్ర (జననం 1966 డిసెంబరు 9) బీహార్ రాష్ట్రానికి చెందిన భారతీయ రాజకీయవేత్త. ఆయన భగల్పూర్ జిల్లాలోని బీహ్‌పూర్ శాసనసభ నియోజకవర్గం నుండి ఎమ్మెల్యేగా ఉన్నాడు. ఆయన భారతీయ జనతా పార్టీకి ప్రాతినిధ్యం వహిస్తూ 2020 బీహార్ శాసనసభ ఎన్నికల్లో విజయం సాధించాడు.

 ప్రారంభ జీవితం 
కుమార్ శైలేంద్ర బీహార్ భగల్పూర్ జిల్లాలోని బీహ్‌పూర్ కు చెందినవాడు. ఆయన కుమార్ నిత్యానంద్ సింగ్ కుమారుడు. ఆయన బి. ఎస్సి పూర్తి చేసాడు. 1991లో బీహార్ విశ్వవిద్యాలయం మోతిహారీలోని ఇండియన్ కాలేజ్ ఆఫ్ ఇంజనీరింగ్ లో ఇంజనీరింగ్ విద్య పూర్తిచేసాడు.

 కెరీర్ 
2020 బీహార్ శాసనసభ ఎన్నికల్లో శైలేంద్ర భారతీయ జనతా పార్టీకి ప్రాతినిధ్యం వహిస్తూ బీహ్‌పూర్ అసెంబ్లీ నియోజకవర్గం నుండి గెలిచాడు. ఆయన 72,938 ఓట్లు పొంది, తన సమీప ప్రత్యర్థి, రెండుసార్లు ఎమ్మెల్యే అయిన రాష్ట్రీయ జనతాదళ్ కు చెందిన శైలేష్ కుమార్ మండల్ ను 6,129 ఓట్ల తేడాతో ఓడించాడు. ఆయన 2010 బీహార్ శాసనసభ ఎన్నికల్లో విజయం సాధించి మొదటిసారి ఎమ్మెల్యే అయ్యాడు. 2010లో ఆయన 48,027 ఓట్లు సాధించి, తన సమీప ప్రత్యర్థి రాష్ట్రీయ జనతాదళ్ అభ్యర్థి శైలేష్ కుమార్ ను 465 ఓట్ల స్వల్ప తేడాతో ఓడించాడు. అయితే, 2015 బీహార్ శాసనసభ ఎన్నికల్లో ఆర్జేడీకి చెందిన వర్షా రాణి చేతిలో 12,716 ఓట్ల తేడాతో ఓడిపోయాడు.

 మూలాలు 

వర్గం:1966 జననాలు
వర్గం:జీవిస్తున్న ప్రజలు